หุ้นบิ๊กแคปหนุน SET ปิดบวก 6 จุด แนะจับตาตัวเลขผู้ขอสวัสดิการว่างงานสหรัฐฯพรุ่งนี้
หุ้นบิ๊กแคปหนุน SET ปิดบวก 6 จุด แนะจับตาตัวเลขผู้ขอสวัสดิการว่างงานสหรัฐฯพรุ่งนี้ โดยดัชนีปิดตลาดวันนี้ ที่ระดับ 1,658.71 จุด บวก 5.62 จุด หรือ 0.34% มูลค่าการซื้อขาย 3.85 หมื่นล้านบาท
6 ก.พ. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,658.71 จุด บวก 5.62 จุด หรือ 0.34% มูลค่าการซื้อขาย 3.85 หมื่นล้านบาท
10 หุ้นดันดัชนีวันนี้

ด้าน นายชัยยศ จิวางกูร ผู้ช่วยผู้อำนวยการฝ่ายวิเคราะห์หลักทรัพย์ บล.กรุงศรี เปิดเผยว่า ตลาดหุ้นไทยวันนี้ดีดตัวขึ้นตามตลาดหุ้นในภูมิภาคเอเชีย โดยได้รับ Sentiment บวกจากการเจรจาการค้าที่คืบหน้าในทางที่ดี และธนาคารกลางสหรัฐฯ (เฟด) ก็ชะลอการปรับขึ้นอัตราดอกเบี้ย ส่วนการแถลงนโยบายประจำปีของประธานาธิบดีโดนัลด์ ทรัมป์ แห่งสหรัฐฯในวันนี้ก็มีมุมมองออกมาค่อนข้างดี
ทั้งนี้ ปัจจัยที่จะต้องติดตามคือ จำนวนผู้ขอรับสวัสดิการว่างงานรายสัปดาห์ของสหรัฐฯในวันพรุ่งนี้ และการทยอยประกาศผลประกอบการของบริษัทจดทะเบียนในประเทศ
สำหรับแนวโน้มการลงทุนในวันพรุ่งนี้ (7 ก.พ.) นายชัยยศ กล่าวว่า ตลาดฯคงจะแกว่งไซด์เวย์ โดยมีแนวรับ 1,650 จุด ส่วนแนวต้าน 1,665-1,670 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่  
EA มูลค่าการซื้อขาย 1,820.83 ล้านบาท ปิดที่ 49.75 บาท เพิ่มขึ้น 2.25 บาท
PTT มูลค่าการซื้อขาย 1,513.31 ล้านบาท ปิดที่ 48.75 บาท ลดลง  0.50 บาท
BDMS มูลค่าการซื้อขาย 1,382.30 ล้านบาท ปิดที่ 23.60 บาท ลดลง 0.20 บาท
KBANK มูลค่าการซื้อขาย 1,289.75 ล้านบาท ปิดที่ 202 บาท เพิ่มขึ้น 2 บาท
AOT มูลค่าการซื้อขาย 1,251.21 ล้านบาท ปิดที่ 69.50 บาท ลดลง 0.50 บาท
 
ตลาดหุ้นเอเชีย
